華基爾雲迪積克認證:施洛好啱利物浦!
2024年04月26日 18:02
東網電視
更多新聞短片
VVD對施洛投信心一票。
利物浦聘請施洛執教好事近,作為荷蘭同胞嘅華基爾雲迪積克,日前率先開聲力撐,指施洛係荷蘭其中一個最佳領隊,足球哲學亦好啱利物浦,似乎對「後高普年代」充滿信心。
雖然施洛未正式加盟,但華基爾雲迪積克日前接受荷蘭記者訪問,就搶先發表對施洛嘅意見:「我認為施洛係依家荷蘭其中一個最佳領隊,睇佢嘅球隊比賽同佢嘅足球哲學,佢可以勝任利物浦主帥。不過以我所知,談判仲未成事,即管睇下點樣,呢啲都係下季嘅事,仲有好長時間。」
施洛上季帶領飛燕諾贏得荷甲冠軍,今季亦已捧走荷蘭盃冠軍,佢嘅4-3-3戰術同逼搶風格,都同利物浦踢法相近,「紅軍」球員喺適應上或者可以更順利。